Иван Бунин
Калабрийски пастир

Превод от руски: Кирил Кадийски, 2003

chitanka.info

Парцали, нож… И с цвят на черна кръв — две гневни,

две втренчени очи.

Сън с прежни дни сред тия пущинаци древни.

Изцвърка дрозд. Пет-шест овце. Коза стърчи.

Наоколо — пустеещ камънак,

жълтее хвощ. В далечината — храм, руини.

Далечни планини с мъгливо-син гръбнак

и сенки облачни по спечени рътлини.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.